Ludovico Scarfiotti
Ludovico Scarfiotti (1933 m. spalio 18 d. – 1968 m. birželio 8 d.) – buvęs automobilių sporto lenktynininkas iš Italijos. Prieš patekdamas į Formulę 1 1963 m. jis nugalėjo 24 val. Le Mano lenktynėse su Ferrari komanda. Vėliau jis dalyvavo 12 Formulės 1 etapų ir sugebėjo nugalėti vieneriose lenktynėse Italijoje Monzos trasoje. 1962 ir 1965 m. jis buvo paskelbtas geriausiu Italijos metų sportininku. Scarfiotti gimė 1933 m. spalio 18 d. Turine ir nuo pat mažens buvo įtrauktas į automobilių sportą. Jo tėtis buvo vienas iš penkių asmenų, įsteigusių FIAT kompaniją.